Stadion St Mary's
Stadion St Mary's je nogometni stadion koji se nalazi u Southamptonu, Engleska. Na njemu domaće utakmice igra nogometni klub Southampton. Kapacitet stadiona je 32.505 sjedećih mjesta. Izgradnja stadiona je počela 1999. godine. Zvanično je otvoren u augustu 2001. godine utakmicom između Southamptona i Espanyola. Troškovi izgradnje su iznosili 32 miliona funti. Southampton je prethodno igrao na stadionu The Dell koji je srušen 2001. godine. Sadašnji stadion se nalazi u blizini crkve St Mary's po kojoj je dobio naziv. Najveća posjeta na stadionu je zabilježena 28. aprila 2012. godine kada je na utakmici između Southamptona i ekipe Coventry City prisustvovalo 32.363 gledalaca. 16. oktobra 2002. godine stadion je bio domaćin kvalifikacionog meča između seniorskih reprezentacija Engleske i Makedonije. Utakmica je završena rezutatom 2-2. Na St Mary's je također odigrana i jedna utakmica između reprezentacija Japana i Nigerije.